ગુજરાતના રાજકીય મોરચે છેલ્લા એકાદ વર્ષથી વિધાનસભાની ચૂંટણીને લઈને જોરદાર માહોલ ઊભો થયો હતો. ડિસેમ્બર ર૦૧૭માં વિધાનસભાની આ ચૂંટણી તો પૂરી થઈ ગઈ, પણ નેતાઓ અને કાર્યકરોમાં હજુ થાક ઊતર્યો નથી ત્યાં પંચાયત અને નગરપાલિકાની ચૂંટણીઓ આવી ગઈ છે. આ ચૂંટણીમાં એવું જોવા મળી રહ્યું છે કે જેનાં લગ્ન હોય તેને જ વ્યવસ્થાની ચિંતા હોય બાકીના ને તો જમણવાર પૂરતું જ ધ્યાન રાખવાનું હોય છે. સ્થાનિક સ્વરાજ્યની ચૂંટણીઓમાં પણ જેમણે ઉમેદવારી કરી છે તે દોડધામ કરી રહ્યા છે. ભાજપ અને કોંગ્રેસ બંનેમાં આવી સ્થિતિ છે. ફોનથી કામ પૂરું થઈ જાય તેમ હોય તો નેતાઓ રૃબરૃ ગામડાંઓ કે નગરોમાં જવાનું ટાળી રહ્યા છે. પ્રચારમાં પણ સાવ નિરસતા જોવા મળી રહી છે.